Obavijest o registraciji trenera za 2021. godinu

Obavještavaju se svi treneri fudbalskih klubova i škola fudbala koji se takmiče u seniorskim i omladinskim ligama Fudbalskog Saveza Kantona Sarajevo (FSKS), da će Centar za edukaciju trenera NS/FS BiH realizovati Seminar za registraciju trenera za 2021. godinu, prije početka proljetnog dijela prvenstva takmičarske sezone 2020/2021.

Seminar će biti održan u više grupa u periodu od 01. do 10. Marta 2021. godine, a tačan termin održavanja istog biće naknadno utvrđen.

**Obaveze klubova:**

1. Zahtjev za registraciju trenera, ovjeren i potpisan od strane odgovorne osobe u klubu (zahtjev možete preuzeti **OVDJE**, ili na sljedećem linku NS/FS BiH: <https://www.nfsbih.ba/savez/centar-za-edukaciju/>)
2. Uz zahtjev za registraciju trenera predati kopiju validne UEFA licence ili kopiju Nacionalne licence ili Nacionalnog sertifikata,
3. Za trenere strane državljane, klub je dužan pored zahtjeva za registraciju trenera i kopije važeće UEFA licence dostaviti i dozvolu za rad u BiH, izdatu od nadležnih institucija u BiH.

**Obaveze trenera koji se takmiče u Fudbalskom Savezu Kantona Sarajevo:**

1. Prisustvovati Seminaru za registraciju trenera, kojeg organizuje Fudbalski Savez Kantona Sarajevo u saradnji sa NS/FS BiH, u kojem se takmiči njegov klub kojeg vodi kao trener,
2. Dostaviti u klub validnu UEFA licencu ili kopiju Nacionalne licence ili Nacionalnog sertifikata, kako bi klub mogao za sve svoje trenere na vrijeme podnijeti zahtjev za registraciju Fudbalskom Savezu Kantona Sarajevo.
3. Izvršiti uplatu kotizacije za registraciju odgovarajuće licence.

Kotizacija za registraciju licenci iznosi:

* Registracija “PRO” licence 100,00 KM,
* Registracija “A” licence 80,00 KM,
* Registracija “B” licence 60,00 KM,
* Registracija “C” licence 50,00 KM.

**Prednje navedeno potrebno je dostaviti u Sekretarijat Fudbalskog Saveza Kantona Sarajevo najdalje do utorka, 02.03.2021. godine.**

Registracija trenera će se vršiti u skladu sa odredbama Pravilnika o statusu trenera NS/FS BiH od mjeseca jula 2019. godine. Posebno je potrebno obratiti pažnju na član 3. pomenutog Pravilnika, koji propisuje posjedovanje odgovarajuće licence za svaki nivo takmičenja u BiH, kao uslov za registraciju trenera za vođenje ekipe na prvenstvenim i kup utakmicama.

Fudbalski Savez Kantona Sarajevo je tehnički organizator Seminara, dok će Centar za edukaciju trenera NS/FS BiH realizovati stručni dio Seminara, a po završetku istog, treneri koji budu ispunjavali sve predviđene uslove, biće registrovani u COMET informacioni sistem za 2021. godinu.

Zbog trenutne epidemiološke situacije, Seminar će biti održan u više grupa sa najviše po 30 trenera u jednoj grupi, a tačni termini Seminara biće blagovremeno objavljeni.

Sarajevo, 27.01.2021. god. SEKRETARIJAT FSKS